בס"ד
הכל עניין של שטיפת מוח...
לפני כמה שנים עשינו ב"מרכז התחברות" סימולציה מעניינת וחשובה שמלמדת אותנו הרבה על עצמנו...
בעוד חברי המדרשה מתארגנים לעוד יום מלא בהרפתקאות ולימוד חוויתי, ביקשתי מהם לזרום איתי בסיטואציה כדלהלן: נכנס למדרשה בחור עליז בשם שמוליק (שם בדוי כמובן), אני מיד אמרתי לו: אויש, מה קרה? למה נראה שאינך חש בטוב? הבחור חיבק אותי ואמר: כבוד הרב, הסר דאגה מליבך, באתי באנרגיות שיא! אני בסדר גמור... 
הבחור השני שפגש את שמוליק טפח בשני ידיו על ראשו ואמר שמוליק מה קרה לך? למה אתה נראה חיוור??? שמוליק קצת הוריד אופוריה, אבל אמר: תזרום הכל פיקס...
הבחור השלישי: קם מיד להביא לו מים ואמר תברך שהכל ותשתה את כל הכוס שלא תתעלף לנו פה...
הבחור הרביעי: רץ להביא מד חום...  
הבחור החמישי: החזיק טלפון ביד ושאל אותי כביכול בשקט (לאחר שוידא ששמוליק שומע..) כבוד הרב: האם להזמין אמבולנס?...
שמוליק לאחר כמה דקות שהתיישב במקום ניגש אליי וביקש סליחה שצריך לצאת לבית מאחר שאיננו חש בטוב...
כולנו קפצנו עליו, הרמנו אותו על הכתפיים, ופיצינו אותו במתנה הוגנת על עגמת הנפש הזמנית, עד שהודה שהייתה שווה הסימולציה גם בגלל המתנה וגם בגלל לימוד הלקח לכולנו...
[bookmark: _GoBack]ומהיכן אפשר ללמוד את הלקח אם לא מפרשתנו הנפלאה....
   
* * * 
[bookmark: בראשיתBפרק-כד-{ו}]בפרשתנו הנפלאה אנו עדים לעמידתו האיתנה והעקרונית של אברהם אבינו בנוגע לחינוכו של יצחק אבינו הילד בן ה-40... כאשר הוא שולח את אליעזר למצוא ליצחק אשה הוא מזהיר וחוזר ומזהיר שיצחק לא יתקרב לאיזור שיש שם רשעים וכך זה נראה (בקצרה): וַיֹּאמֶר אֵלָיו הָעֶבֶד אוּלַי לֹא תֹאבֶה הָאִשָּׁה לָלֶכֶת אַחֲרַי אֶל הָאָרֶץ הַזֹּאת הֶהָשֵׁב אָשִׁיב אֶת בִּנְךָ אֶל הָאָרֶץ אֲשֶׁר יָצָאתָ מִשָּׁם? וַיֹּאמֶר אֵלָיו אַבְרָהָם הִשָּׁמֶר לְךָ פֶּן תָּשִׁיב אֶת בְּנִי שָׁמָּה! ...וְאִם לֹא תֹאבֶה הָאִשָּׁה לָלֶכֶת אַחֲרֶיךָ וְנִקִּיתָ מִשְּׁבֻעָתִי זֹאת רַק אֶת בְּנִי לֹא תָשֵׁב שָׁמָּה: 
וכך כתב הרמב"ם(דעות פ"ו): דֶרֶךְ בְּרִיָּתוֹ שֶׁל אָדָם לִהְיוֹת נִמְשָׁךְ בְּדֵעוֹתָיו וּבְמַעֲשָׂיו אַחַר רֵעָיו וַחֲבֵרָיו וְנוֹהֵג כְּמִנְהַג אַנְשֵׁי מְדִינָתוֹ. לְפִיכָךְ צָרִיךְ אָדָם לִהִתִחַבֵּר לַצַּדִּיקִים וִלֵישֵׁב אֵצֵל הַחֲכָמִים תָּמִיד כִּדֵי שֵׁיִּלִמֹד מִמַּעֲשֵׂיהֵם. וִיִתִרַחֵק מִן הָרִשָׁעִים הַהוֹלְכִים בַּחשֶׁךְ כְּדֵי שֶׁלֹּא יִלְמֹד מִמַּעֲשֵׂיהֶם. ...וְאִם הָיוּ רָעִים וְחַטָּאִים שֶׁאֵין מְנִיחִים אוֹתוֹ לֵישֵׁב בַּמְּדִינָה אֶלָּא אִם כֵּן נִתְעָרֵב עִמָּהֶן וְנוֹהֵג בְּמִנְהָגָם הָרַע יֵצֵא לַמְּעָרוֹת וְלַחֲוָחִים וְלַמִּדְבָּרוֹת. וְאַל יַנְהִיג עַצְמוֹ בְּדֶרֶךְ חַטָּאִים. 
ולפני כמה שנים קראתי מאמר שעוסק בהשפעת החברה, ושם הביאו תמונות ממש, ממקרה אמיתי שהיה בחו"ל אודות תינוק שננטש על ידי הוריו, ובאורח פלא הצליח לשרוד עם חבורה של קופים שגידלו אותו, וכשכוחות הביטחון וההצלה קיבלו על כך דיווח והוציאו אותו מיער הקופים, גילו שלא רק שהוא מתנהג כמו קוף, אלא שהפיזיולוגיה שלו השתנתה! השיניים היו משוננות כשל קוף, ועוד כמה שינויים ברורים, ולקחו שנים רבות עד שמערכת העיכול שלו הצליחה לקבל אוכל נקי ומסודר כשל בני אדם, עד שהצליח לתקשר עם סביבתו באופן תקין.
אם הבנו את זה נכון יוצא לסיכום ובקיצור שהמוח שלנו מושפע מהסביבה הקרובה יותר והקרובה פחות, וכל שעלינו לעשות הוא לגרום לעצמנו "שטיפת מוח" דהיינו: להימצא בסביבה טובה תומכת מעצימה ומעריצה כי רק כך נוכל להצליח להתקדם בחיים ולהנות מהם.
